
ΔΕΛΤΙΟ ΤΥΠΟΥ
: Ένταξη της πράξης «Βελτίωση αγροτικής οδοποιίας του Δήμου Θηβαίων» με κωδικό ΟΠΣΚΑΠ:0000000827 στο πλαίσιο της Παρέμβασης Π3-73-1.2 «Βελτίωση πρόσβασης σε γεωργική γη και κτηνοτροφικές εκμεταλλεύσεις» του Στρατηγικού Σχεδίου Κοινής Αγροτικής Πολιτικής (ΣΣ ΚΑΠ) 2023-2027.
Στις 28 Ιουλίου 2026 σύμφωνα με σχετική απόφαση της Γενικής Γραμματέως των Ενωσιακών Πόρων και Υποδομών, εγκρίθηκε η χρηματοδότηση της πράξης «Βελτίωση αγροτικής οδοποιίας του Δήμου Θηβαίων» προϋπολογισμού 474.335,24 € στο πλαίσιο της Παρέμβασης Π3-73-1.2 «Βελτίωση πρόσβασης σε γεωργική γη και κτηνοτροφικές εκμεταλλεύσεις» του Στρατηγικού Σχεδίου Κοινής Αγροτικής Πολιτικής (ΣΣ ΚΑΠ) 2023-2027.  

Η εγκεκριμένη πράξη αφορά στην βελτίωση των οδών: Αγία Σωτήρα – ΔΕΗ, Τάχι και Κουμέρκι – Αραπόρεμα, συνολικού μήκους 2.818,5 m, ενώ το πλάτος του ασφαλτοτάπητα του καταστρώματος θα είναι 5,50 m. Το μελετώμενο έργο αποτελείται από τρεις νευραλγικούς άξονες του τοπικού αγροτικού δικτύου του Δήμου Θηβαίων οι οποίοι εξυπηρετούν ένα μεγάλο αριθμό καλλιεργητών αφού η περιοχή καλλιεργείται εντατικά και συστηματικά από τους κατοίκους της Δ.Ε Θήβας .

Με την ταυτόχρονη ολοκλήρωση του συγκεκριμένου έργου θα υπάρξει σημαντική αναβάθμιση στο αγροτικό οδικό δίκτυο της περιοχής και θα έχει σαν αποτέλεσμα:

•
την αναβάθμιση των συνθηκών της παραγωγής του πρωτογενούς τομέα.

•
σημαντική μείωση του κόστους συντήρησης του συγκεκριμένου αγροτικού δικτύου που λόγω των μεγάλων μηχανημάτων και των μεγάλων φορτίων σε συνδυασμό με τις δυσμενείς επιπτώσεις λόγω των καιρικών συνθηκών οι βλάβες είναι συχνές και σημαντικές κάθε χρόνο

•
την μείωση των περιβαλλοντικών επιπτώσεων που προκύπτει από την μορφή της σημερινής υφιστάμενης κατάστασης των συγκεκριμένων οδών (χωματόδρομοι) 

•
την προστασία του ίδιου του μηχανολογικού εξοπλισμού των αγροτών εφόσον τα μηχανήματα είναι ευαίσθητα και δεν θα υποστούν φθορές κινούμενα σε έναν ασφαλτοστρωμένο δρόμο έναντι χωμάτινων

•
την βελτίωση της απορροής των ομβρίων και την αποτροπή των πλημμυρικών φαινομένων 

Με την ολοκλήρωση της κατασκευής του έργου δίδεται προς χρήση ένα αγροτικό οδικό δίκτυο σημαντικά βελτιωμένο σε σχέση με τα υφιστάμενα σήμερα ως προς τα τεχνικά χαρακτηριστικά, τις τεχνικές προδιαγραφές, τις ενσωματωμένες τεχνολογίες και τη φιλικότητα προς το περιβάλλον.

